b'\n_START_ARTICLE_\nBrigadni general (Zdru\xc5\xbeeno kraljestvo)\n_START_PARAGRAPH_\nBrigadni general (izvirno angle\xc5\xa1ko Brigadier-General; okraj\xc5\xa1ava: BrigGen) je biv\xc5\xa1i vi\xc5\xa1ji (enozvezdni) voja\xc5\xa1ki \xc4\x8din v Britanski kopenski vojski in pri Kraljevih marincih ter kraj\xc5\xa1i \xc4\x8das tudi pri Kraljevem vojnem letalstvu.\n_START_SECTION_\nZgodovina\n_START_PARAGRAPH_\n\xc4\x8cin se je prvi\xc4\x8d pojavil v kopenski vojski v \xc4\x8dasu vladanja Jamesa II. Angle\xc5\xa1kega,, medtem ko pri Kraljevih marincih ni obstajal pred letom 1913._NEWLINE_Leta 1922 je bil ukinjen tako v kopenskih vojski kot pri marincih, pri \xc4\x8demer ga je zamenjal \xc4\x8din Polkovnik-poveljnik (Colonel Commandant), ki pa je predhodno \xc5\xbee obstajal pri Kraljevih marincih. \xc4\x8cin pa je obstal le do leta 1928, ko ga je zamenjal \xc4\x8din brigadirja in sicer leta 1928 v kopenski vojski in med leti 1945 ter 1957 \xc5\xa1e pri marincih._NEWLINE_Od ustanovitve, 1. aprila 1918, do 31. julija 1919 je Kraljevo vojno letalstvo tudi uporabljalo \xc4\x8din brigadnega generala, ki pa ga je naslednji dan nadomestil \xc4\x8din zra\xc4\x8dnega komodorja._NEWLINE_Brigadni general je bil le za\xc4\x8dasni \xc4\x8din, ki so ga podelili polkovniku oz. podpolkovniku (oz. polkovniku poveljniku pri marincih) za trajanje posebnega poveljstva. Veljal pa je za najni\xc5\xbeji generalski \xc4\x8din._NEWLINE_Oznaka \xc4\x8dina sta bila prekri\xc5\xbeani me\xc4\x8d in baton.'